# REGLUGERÐ

## um breytingu á reglugerð nr. 1066/2016 um sannprófun á þyngd hlaðinna gáma um borð í skipum

Ákvæði 1. gr. orðast svo:

„Með reglugerð þessari er mælt fyrir um aðferðir sem fylgja skal við sannprófun á þyngd gáma sem hlaðið er í hér á landi og fluttir eru með skipum sem sigla frá íslenskum höfnum.“

Eftirfarandi breytingar verða á skilgreiningum í 2. gr. reglugerðarinnar

Skilgreining hugtaksins *„viðeigandi vog“* breytist þannig:

1. málsliður skilgreiningarinnar orðast svo:

„mælitæki sem uppfyllir annaðhvort ákvæði tilskipunar Evrópuþingsins og ráðsins 2014/32/ESB[[1]](#footnote-1), eða ákvæði tilskipunar Evrópuþingsins og ráðsins 2014/31/ESB[[2]](#footnote-2) um samræmingu laga aðildarríkjanna um að bjóða mælitæki fram á markaði, með áorðnum breytingum eins og þær eru innleiddar í íslenskan rétt.

#### Skilgreining hugtaksins „viðurkennd aðferð“ breytist þannig:

Á eftir orðinu „beiting“ og á undan orðunum „gæðastjórnunarkerfis sem tryggir“ kemur: „vottaðs“.

Við málsgreinina bætist málsliður svohljóðandi: „Gæðastjórnunarkerfið sem vísað er til í þessari grein skal hljóta vottun faggilts vottunaraðila. Um faggildingu vottunaraðila fer samkvæmt lögum um faggildingu nr. 24/2006.“

Eftirfarandi breytingar verða á 3. grein:

Ákvæði 1. mgr. 3. gr. orðast svo: „Samgöngustofu er við eftirlit með skipum heimilt að sannreyna að ákvæðum þessarar reglugerðar sé fullnægt.“

Ákvæði 2. mgr. ákvæðisins fellur brott.

Ákvæði 1. mgr. 4. gr. orðast svo:

„Farmsendendur vöru, sem hlaðið er í gáma á Íslandi í þeim tilgangi að flytja þá sjóleiðina, skulu staðfesta að skráður hafi verið sannprófaður þungi gáms í samræmi við þessa reglugerð.“

Við 7. gr. reglugerðarinnar bætist nýr málsliður svohljóðandi:

Reglugerð þessi er sett til samræmis við kröfur 2. reglu VI. kafla alþjóðasamnings um öryggi mannslífa á hafinu (SOLAS) eins og honum var breytt með ályktun MCS.380(94).

### Gildistaka og lagastoð.

Reglugerð þessi, sem sett er með heimild 1. gr. laga nr. 47/2003 um eftirlit með skipum, með síðari breytingum, öðlast þegar gildi.

1. Tilskipunin er birt í EES-viðbæti við Stjórnartíðindi Evrópusambandsins nr. 16 19. mars 2015, bls. 65. [↑](#footnote-ref-1)
2. Tilskipunin er birt í EES-viðbæti við Stjórnartíðindi Evrópusambandsins nr. 16 19. mars 2015. bls. 588. [↑](#footnote-ref-2)